

**Republika e Kosovës**

**Republika Kosova-Republic of Kosovo**

***Qeveria - Vlada – Government***

*Ministria e Administrimit të Pushtetit Lokal*

*Ministarstvo administracije lokalne samouprave*

*Ministry of Local Government Administration*

**Raporti i të arriturave të Ministrisë së Administrimit të Pushtetit Lokal – MAPL**

**(Janar – Mars, 2021)**

Prishtinë, 2021

**1. HYRJE**

Ky raport paraqet punën e Ministrisë Administrimit të Pushtetit Lokal në periudhën e tremujorit të parë të vitit 2021 (Janar – Mars, 2021). Raporti paraqet aktivitetet dhe punën e Ministrisë, sipas fushës së përgjegjësive ligjore, të bazuar në planin vjetor të punës për vitin 2021 dhe orientimet strategjike të vetëqeverisjes lokale, të përcaktuara me Strategjinë për vetëqeverisjes lokale 2016 - 2026. Raporti ndër të tjera përmban:

* Legjislacionin dhe monitorimin e komunave;
* Bashkëpunimin ndërkufitar dhe ndërkomunal;
* Zhvillimin e qëndrueshëm komunal;
* Ngritja e kapaciteteve, transparenca dhe performanca komunale
* Koordinimin e politikave dhe agjendën evropiane;
* Transparenca buxhetore dhe komunikimi me publikun;
* Administrata, auditimi dhe prokurimi.

**2. LEGJISLACIONI DHE MONITORIMI I KOMUNAVE**

MAPL aktualisht është në fazën e zhvillimit të aktiviteteve dhe procedurave për plotësimin dhe ndryshimin e kuadrit ligjor, si:

* Plotësim ndryshimi i Rregullores Nr. 04/2019 për Organizmin e brendshëm dhe Sistematizimin e Vendeve të Punës të Ministrisë së Pushtetit Lokal;
* Plotësim ndryshimi i Udhëzimit Administrativ (MAPL) Nr.03/2018 për funksionimin e qendrave të shërbimeve të qytetarëve në komunë;
* Plotësim-ndryshimi i Udhëzimit Administrativ Nr. 2011/02 për Përcaktimin e Procedurave për Zbatimin e ligjit për përdorimin e gjuhëve;
* Plotësim ndryshimi Udhëzimit Administrativ Nr. 2010/03 për Procedurën e Përfundimit të Mandatit të Kryetarit të Komunës;
* Plotësim-ndryshimi i Rregullores (MAPL) Nr.01/2017 për Procedurën e Hartimit dhe Publikimin e Akteve të Komunave;
* Plotësim-ndryshimi i Rregullores (MAPL) Nr.01/2017 për Procedurën e Hartimit dhe Publikimin e Akteve të Komunave; dhe
* Plotësim-ndryshimi i Rregullores Nr. 04/2013 për Njësinë e Administrimit të Dokumenteve, Arkivin dhe Lëndën Arkivore të Fond krijuesit.

Gjatë kësaj periudhe kuvendet e komunave kanë mbajtur 101 mbledhje të cilat janë monitoruar nga zyrtarët përgjegjës përmes sistemit të teleprezencës si dhe prezencës fizike për komunat: Mitrovicë e Veriut, Zubin Potok, Zveçan, Leposaviq. Për të gjitha mbledhjet e mbajtura janë përgatitur raportet për mbledhjet e mbajtura. Gjithashtu, janë pranuar 410 akte nga kuvendet e komunave nga të cilat 192 i ka shqyrtuar dhe vlerësuar MAPL, ndërsa në Ministritë e linjës ka dërguar për vlerësim 137 akte. Nga 192 akte sa ka vlerësuar MAPL, për 174 akte është konfirmuar ligjshmëria, ndërsa 22 tjera i ka kthyer në rishqyrtim, ku 3 nga to pas kalimit të afatit për rishqyrtim i ka përcjellë në Ministri të Drejtësisë për kundërshtim në gjykatë kompetente. Është finalizuar edhe Raporti i funksionimit të komunave për vitin 2020 si dhe Raportin e vlerësimit të ligjshmërisë së akteve komunale për vitin 2020.

Ministria e Administrimit të Pushtetit Lokal gjatë periudhës Janar-Mars 2021 ka pranuar dhe shqyrtuar 5 kërkesa për konsultim paraprak dhe 2 opinione ligjore, ndërsa 4 kërkesa tjera janë proceduar në ministritë e linjës për shqyrtimin. Gjithashtu, në kuadër të kësaj, janë pranuar dhe shqyrtuar 8 ankesa te personave fizik dhe juridik, ku 1 ankesë është proceduar në Ministrinë e Linjës.

Sa i përket procesit të konsultimit paraprak të akteve të ministrive te linjës në tremujorin e parë të këtij viti janë në proces të konsultimit paraprak: 1 koncept dokument, 5 projekt-ligje, 10 projekt udhëzime dhe 1 draft strategji.

Në këtë periudhë po ashtu janë hartuar: raporti në fushën e të drejtave të njeriut në komuna për vitin 2020 dhe analiza rreth masës afirmative për regjistrimin e pronës së paluajtshme në emër të dy bashkëshortëve.

**3. BASHKËPUNIMI NDËRKOMUNAL DHE NDËRKUFITAR**

Në kuadër të bashkëpunimit ndërkomunal dhe komunal ndërkombëtar në këtë periudhë është bërë koordinimi me përfaqësuesit e komunës së Podujevës dhe Ames nga shteti i IOËA-s lidhur me arritjen e marrëveshjes. Po ashtu, është bërë koordinimi me përfaqësuesit e komunës së Ferizajt dhe qytetit Cedar Falls lidhur me vizitën zyrtare që do të realizohet në Republikën e Kosovës për nënshkrimin e marrëveshjes. Është finalizuar Analiza për bashkëpunimin ndërkomunal dhe komunal ndërkombëtar e cila ka përcaktuar edhe nevojat e komunave për bashkëpunim ndërkomunal. Është realizuar 1 iniciativë për bashkëpunim ndërkomunal ndërmjet komunës së Klinës dhe komunës së Skenderajt.

Ka vazhduar avancimi i bashkëpunimit ndërkufitar në kuadër të tri programeve: Kosovë – Shqipëri, Kosovë – Maqedoni dhe Kosovë – Mali i Zi.

* *Në kuadër të Programit IPA II Kosovë-Shqipëri 2014-2020 -* Janë miratuar prioritetet tematike për thirrjen e tretë për projekt propozime më takimin e Komitetit të Përbashkët Monitorues. Është mbajtur takimi i 6-të i JMC-së ndërmjet Kosovës dhe Shqipërisë, në kuadër të programit të BNK-së IPA II 2014 – 2020. Është miratuar raporti vjetor i implementimit AIR 2020 nga anëtarët e JMC/KPM, dhe i njëjti i është përcjellë koordinatorit nacional për IPA në Kosovë për informim. Janë organizuar vizitat monitoruese tek projektet përfituese që janë duke u implementuar në Kosovë dhe Shqipëri në muajin mars 2021. Është punuar në përditësimin e dokumentit të Programimit të IPA III 2021-2027 në bazë të rekomandimeve të DG NEAR në bashkëpunim me zyrën e NIPAC-ut në Kosovë dhe Shqipëri. Ka vazhduar zbatimi i 2 projekteve të kontraktuara nga Thirrja e Dytë: Green Cross – Drejt ekonomive lokale të gjelbërta me investime të zgjuara me afat kohor: 15 Janar 2020 - 15 Maj 2023 dhe Green ëater project - Projekti për ujë të pastër në Gjakovë dhe Kukës me afati kohor: 15 Janar 2020 - 15 Janar 2023. Është mbajtur takimi i parë i Komitetit Drejtues të Projektit, asistenca teknike për menaxhimin e programeve dy palëshe Mali i Zi - Shqipëri dhe Mali i Zi – Kosovë.
* *Në kuadër të Programit IPA II BNK Kosovë-Maqedoni 2014-2020 -* Është shpallur thirrja e katërt për projekt propozime (me alokimet financiare 2017 dhe 2018) në shkurt 2021 me afat aplikimi deri më 13 prill 2021 për Prioritetin Tematik 2: Inkurajimi i turizmit dhe trashëgimisë kulturore dhe natyrore dhe Prioritetin Tematik 3: Mbrojtja e mjedisit, promovimi i përshtatjes dhe zbutjes ndaj ndryshimeve klimatike, menaxhimi dhe parandalimi i rreziqeve. Shuma totale në dispozicion për këtë thirrje është 2,040.000 euro, ndërsa ditët informative janë organizuar nga Strukturat Operative në koordinim me Zyrën e BE-së në Kosovë (9 Mars dhe 16 Mars 2021). Gjatë muajit shkurt 2021 janë organizuar vizitat e 7-ta monitoruese tek projektet përfituese që janë duke u implementuar. Janë integruar 12 projekte të kontraktuara në kuadër të programit në "Baza e të dhënave rajonale e monitorimit online" e dizajnuar nga DG NEAR dhe ekipi i CBIB-së. Është hartuar analiza e indikatorëve dhe infografika mbi rezultatet dhe indikatorët e arritur për periudhën 2016-2020. Është punuar në përditësimin e dokumentit të Programimit të IPA III 2021-2027 në bazë të rekomandimeve të DG NEAR në bashkëpunim me zyrën e NIPAC-ut në Kosovë dhe Maqedoni Veriore. Është miratuar raporti vjetor i implementimit AIR 2020 nga anëtarët e JMC/KPM. Është mbajtur takimi i 8-të i JMC-së ndërmjet Kosovës dhe Maqedonisë Veriore, në kuadër të programit të BNK-së IPA II 2014 – 2020.
* *Në kuadër të Programit IPA II BNK Kosovë-Mali i Zi 2014-2020* - Është miratuar pakoja aplikuese për thirrjen e tretë për projekt propozime. Është miratuar raporti vjetor i implementimit AIR 2020 nga anëtarët e JMC/KPM, dhe i njëjti i është përcjellë koordinatorit nacional për IPA në Kosovë për t’u dërguar në zyrën e BE-së në Kosovë para datës 15 shkurt sipas marrëveshjes kornizë të programit. Janë organizuar vizitat monitoruese tek projektet përfituese që janë duke u implementuar në Kosovë dhe Mal të Zi në muajin mars 2021.Është punuar në përditësimin e dokumentit të Programimit të IPA III 2021-2027 në bazë të rekomandimeve të DG NEAR në bashkëpunim me zyrën e NIPAC-ut në Kosovë dhe Mal të Zi. Nga totali i 7 projekteve nga thirrja e parë 3 kanë përfunduar ndërsa 4 tjera pritet të përfundojnë gjatë në tremujorin 2 dhe 3 të këtij viti. Ka vazhduar implementimi i 6 projekteve të kontraktuara në kuadër të thirrjes së dytë, të cilat janë kontraktuar në vitin 2020.Është mbajtur ceremonia e ndarjes së grantit për përfituesit e programit të BNK-së, IPA II 2014 – 2020 nga thirrja e 2-të për propozime. Është mbajtur takimi bilateral ndërmjet strukturave operative të Kosovës dhe Malit të Zi për të diskutuar zbatimin e projekteve nga thirrja e parë dhe e dytë e projekteve, si dhe për TAGC. Është mbajtur takimi i parë i Komitetit Drejtues të Projektit, asistenca teknike për menaxhimin e programeve dy palëshe Mali i Zi - Shqipëri dhe Mali i Zi – Kosovë.

**4. ZHVILLIMI I QËNDRUESHËM KOMUNAL**

Në këtë periudhë ka përfunduar raporti lidhur me implementimin e planit të veprimit të Strategjia për Zhvillim Ekonomik Lokal dhe i njëjti është dërguar në Zyrën për Planifikim Strategjik në ZKM. Gjithashtu, janë hartuar raportet:

a) Raporti i shpenzimeve komunale për vitin 2020 dhe

b) Raporti i të hyrave vetanake komunale për vitin 2020.

MAPL ka përgatitur Model rregulloren për tarifa ngarkesa dhe gjoba për komunat Zveçan, Leposaviq dhe Zubin Potok dhe e njëjta është dërguar në komuna.

Në kuadër të programit për zhvillimin socio – ekonomik janë përgatitur kriteret për aplikim për mbështetje financiare të komunave, është hapur Thirrja për aplikim, ku janë pranuar 43 kërkesa nga 30 komuna dhe tani janë në fazën e vlerësimit nga komisioni për vlerësim. Po ashtu, është përgatitur raporti vjetor i investimeve kapitale, raporti përmbledhës i investimeve kapitale (2008 - 2020) të financuara në komuna nga fondet e MAPL-së.

Bazuar në vendimin e Qeverisë të datës 21.01.2021 për kompensimin e dëmeve të shkaktuara në objektet e banimit si pasojë e vërshimeve të ndodhura në javën e parë të janarit të vitit 2021, janë hartuar kriteret për vlerësim të kërkesave dhe nevojave, të cilat janë miratuar nga ana e Ministrit të MAPL-së. Gjithashtu, ka përfunduar raporti i komisionit ndërministrorë për vlerësimin e dëmeve ne komunat e Republikës se Kosovës për vërshimet gjatë janarit të 2021 dhe janë njoftuar komunat për vlerat e përfituar nga buxheti i ndarë në shumën totale prej 1 milion Euro. Ky raport është dërguar në Ministrinë e Financave për alokim të mjeteve në komuna.

**5. NGRITJA E KAPACITETEVE, TRANSPARENCA DHE PERFORMANCA KOMUNALE**

MAPL në këtë periudhë ka përgatitur raportin e Rivlerësimit të Grantit të Performancës Komunale për vitin fiskal 2021, sipas performancës së vitit 2019. Është bërë aranzhimi me donatorë dhe caktimi i datës së takimit të Komisionit të Grantit. Gjithashtu, është bërë programimi i Sistemit Elektronik të Performancës Komunale dhe përgatitja e procesit për matjen e performancës komunale për vitin 2020.

Në këtë periudhë tremujore është hartuar drafti i Koncept-dokumentit për Performancë komunale, hartimi i raportit të transparencës komunale për vitin 2020, si dhe janë trajnuar 38 koordinatorë për performancë komunale dhe 300 zyrtarëve raportues për përdorimin e Sistemit Elektronik të Performancës.

**6. KOORDINIMI I POLITIKAVE DHE AGJENDA EVROPIANE**

MAPL udhëheq një proces tejet të rëndësishëm për ***adresimin e obligimeve të agjendës evropiane*** në komuna. Në këtë periudhë është hartuar Raporti i përmbushjes së obligimeve të komunave nga Agjenda Evropiane për periudhën Janar-Dhjetor 2020, ndërsa në proces është rishikimi i planit gjithëpërfshirës të komunave nga përmbushja e obligimeve të Agjendës Evropiane për periudhën Janar-Dhjetor 2021.  Gjithashtu, gjatë kësaj periudhe kemi pranuar raportin e përmbushjes së masave të MAPL-së nga PKZMSA për vitin 2020, ku MAPL ka arritur të përmbush 100% të masave për të cilat ishte përgjegjëse.

MAPL ka vazhduar forcimin e partneritetit dhe bashkëpunimit me shoqërinë civile, në kuadër të së cilës janë mbajtur takime dhe konsultime të vazhdueshme nëpërmes mirë funksionimit të Forumit MAPL-Shoqëria Civile. Nëpërmes këtij forumi MAPL ka siguruar përfshirjen e shoqërisë civile në hartimin e politikave dhe legjislacionit për vetëqeverisje lokale, në monitorimin e proceseve rekrutuese, si dhe implementimin e strategjisë për vetëqeverisje lokale 2016-2026.

Gjithashtu, në këtë periudhë MAPL ka përfunduar fazën e parë të Studimit të Fizibilitetit për Vetëqeverisje Lokale dhe prioritetin e parë të fazës së dytë. Ka filluar Faza II e Studimit të Fizibilitetit për Vetëqeverisje Lokale për 3 prioritetet tjera. Lidhur me këtë janë hartuar 3 vendime për grupet tematike punues:

a) Vendimi për grupin tematik punues 1 - Organizimi dhe kompetencat e komunave; b) Vendimi për grupin tematik punues 2 - Bashkëpunimi dhe Demokracia Lokale; si dhe

c) Vendimi për grupin tematik punues 3 - Financat Lokale.

Në këtë periudhë është hartuar raporti vjetor i punës së MAPL-së 2020, raporti vjetor për zbatimin e Strategjisë për Vetëqeverisje Lokale 2016 – 2026 për vitin 2020, raporti vjetor 2020 për zbatimin e planit të integritetit të MAPL-së, si dhe janë koordinuar aktivitetet me OSCE lidhur me publikimin e manualit për standardet minimale për konsultim publik.

Është hartuar dhe publikuar raporti për funksionimin e komunave për vitin 2020. I njëjti është dorëzuar, sipas legjislacionit në fuqi tek Zyra e Kryeministrit, Presidentit dhe Kuvendit të Kosovës.

**6. TRANSPARENCA BUXHETORE DHE KOMUNIKIMI ME PUBLIKUN**

Është krijuar platforma e kontrollit të brendshëm dhe transparencës buxhetore. Platforma është në proces të hostimit në rrjetin e brendshëm qeveritar përmes së cilës do të mundësohet përdorimi dhe funksionalizimi i plotë. Është përgatitur plani i trajnimeve për zyrtarët e Ministrisë, si dhe janë përgatitur udhëzuesit për secilin modul të platformës. Mbështetur nga Ambasada Britanike në Kosovë dhe UNDP, si dhe në koordinimin me institucionin përgjegjës Agjencinë e Shoqërisë së Informacionit të cilët do të jenë bartës të procesit. Kjo platformë parashihet të shtrihet edhe në institucionet e tjera të nivelit qendror dhe në komunat e Kosovës.

Sa i përket komunikimi me publikun, MAPL ka ofruar informata të vazhdueshme për publikun, mediet, shoqërinë civile, organizatat e huaja ndërkombëtare, si dhe palët e interesuara lidhur me aktivitetet e zhvilluara, si: 46 Lajme të publikuara dhe 19 aktivitete ditore; 87 Informata të publikuara në rrjetin social Facebook dhe 14 të tjera në Twitter; 141 Konfirmime të ligjshmërisë së akteve të komunave; 3 Njoftime për media dhe 1 Ftesë për media; 2 Njoftime (konkurse) për vende të lira pune; 3 Thirrje për projekt propozime në gjuhën shqipe dhe serbe, ndërsa 26 në gjuhën angleze; 85 Pasqyrime ditore të mediave elektronike në gjuhën shqipe dhe serbe; 1 Udhëzim administrativ i publikuar në ueb-faqe; 4 dokumente të publikuara, 5 Raporte të publikuara; 12 Pyetje të parashtruara nga mediet dhe 5 pyetje nga qytetarët; 4 përgjigje të ofruara për media dhe 2 përgjigje të ofruara për qytetarët, si dhe një Raport për ndarjen e mjeteve financiare, që komunat ndajnë kryesisht për reklama dhe transmetuesit lokal për periudhën Janar-Dhjetor 2020.

**7. ADMINISTRATA, AUDITIMI DHE PROKURIMI**

MAPL ka realizuar edhe aktivitete të rëndësishme në kuadër të administratës, auditimit dhe prokurimit. Në periudhën Janar – Mars, 2021 është përditësuar baza elektronike me të dhëna për stafin e MAPL-së, është bërë menaxhimi i udhëtimeve zyrtare, menaxhimi i pushimeve vjetore, mjekësore. MAPL ka koordinuar aktivitetet me IKAP-in sa i përket fushës së trajnimeve të stafit. Ndërsa, me qëllim të involvimit të të rinjve në politikëbërje dhe vendimmarrje, gjatë periudhës Janar- Mars 2021 në MAPL gjithsej 5 praktikantë kanë ndjekur praktikën. Lidhur me numrin aktual të punonjësve në MAPL, prej 102 shërbyesve civil 47 janë meshkuj ose 46.08%; dhe 55 femra ose 53.92%. Ndërsa, sa i përket përkatësisë etnike janë: 91 shqiptarë ose 89.22%; 9 serb ose 8.82% dhe 2 turq ose 1.96%. Lidhur me pozitat udhëheqëse, 1 sekretar është mashkull, 2 udhëheqëse të departamenteve janë femra dhe 10 udhëheqëse të divizionit. Ndërsa meshkuj janë 4 udhëheqës të departamentit dhe 8 udhëheqës të divizioneve.

Buxheti i MPL-së për vitin 2021, (bazuar në raport të datës 29.03.2021 raporti vitit 2021) së bashku me Donacionin (93 Council of Europe dhe ËB-Banka Botërore) është 5,154,914.77 €. Nga kjo shumë për periudhën Janar –Mars nga buxheti i konsoliduar janë shpenzuar 286,033.45 € ose 6.22 % e buxhetit.  Prej kategorisë së donacionit 93 Council of Europe është shpenzuar shuma  37,457.85 € ose 21.24 % e buxhetit ndërsa nga donacioni ËB-Banka Botërore është shpenzuar shuma 5,375.00 ose 1.41 %.  Në total Buxheti i MPL-së + Donacionet (93 Council of Europe dhe ËB-Banka Botërore) për periudhën janar-mars është shpenzuar në vlerë prej: 328,866.30 ose 6.38 %.

Njësia e auditimit të brendshëm po ashtu ka realizuar aktivitete konform planit vjetor të punës për vitin 2021. Në këtë drejtim, është hartuar raporti vjetor i punës së NjAB për vitin 2020 dhe janë në proces të realizimit tri auditime (*Menaxhimi i investimeve kapitale të MAPL-së për vitin 2020, Sistemi i menaxhimit  të buxhetit 2021-faza e I-rë dhe Menaxhimi i automjeteve në MAPL*)

Në fushën e prokurimit janë zhvilluar: 4 aktiviteteve, 3 kuotim çmimesh të cilat janë në procedurë e sipër ende nuk është nënshkruar ndonjë kontratë, 1  kuotim të çmimeve me vlerë minimale (blerje minimale).

**8. PRIORITETET E MAPL-SË PËR VITIN 2021**

* Përmbushja e objektivave strategjike të Strategjisë për Vetëqeverisje Lokale 2016-2026 dhe Strategjisë për Zhvillim Ekonomik Lokal 2019-2023 përmes implementimit të masave të përcaktuara me planet e veprimit.
* Studimi i fizibilitetit të qeverisjes lokale dhe Programi për ri-shikimin funksional të qeverisjes lokale në Republikën e Kosovës.
* Avancimi i bashkëpunimit me organizatat e shoqërisë civile në kuadër të Forumit Konsultativ për Qeverisje Lokale “MAPL-Shoqëri Civile”.
* Rritja e rolit të komunave në procesin e integrimit evropian, përmes avancimit të kapaciteteve të zyrtarëve komunal dhe përmbushjes së obligimeve të komunave sipas agjendës evropiane të vendit.
* Fuqizimi i sistemit të performancës komunale dhe skemës së grantit për performancë përmes rregullimit ligjor dhe bashkëpunimit me donatorë.
* Koordinimi ndërinstitucional në mënyrë që programet e trajnimit të ndikojnë drejtpërdrejtë në përmirësimin e rezultateve të nëpunësve të administratës lokale.
* Avancimi i bashkëpunimit ndërkomunal, ndërkufitar dhe komunal ndërkombëtar, përmes nxitjes së iniciativave për bashkëpunim dhe implementimit të programeve të BNK-së në kuadër të IPA (Kosovë – Shqipëri, Kosovë – Maqedoni dhe Kosovë – Mali i Zi).
* Mbështetja financiare e komunave për projekte kapitale, nëpërmes një procesi të hapur dhe transparent me kritere të paracaktuara.
* Plotësimi dhe ndryshimi i kuadrit ligjor në fushën e qeverisjes lokale dhe MAPL-së: Ligji për Vetëqeverisje Lokale, Ligji për Zgjedhje Lokale, Rregulloret dhe Udhëzimet Administrative përkatëse.
* Mbështetja e komunave në avancimin dhe promovimin e të drejtave të njeriut.
* Shtimi i kapaciteteve kadrovike profesionale për MAPL-në me qëllim të përmbushjes së obligimeve në raport me donatorët dhe partnerët ndërkombëtar në mekanizmat financiare për komuna.
* Avancimi i mekanizmave ekzistues për matjen e transparencës në komuna dhe promovimi i administratës së hapur komunale.
* Finalizimi i proceseve të programimit të IPA III për Bashkëpunim Ndërkufitar (25 Mil. Euro) dhe Grantin e Performancës (15 Mil. Euro) për komuna, si dhe projektit të Bankës Botërore “Rimëkëmbja Gjithëpërfshirëse për zhvillim ekonomik lokal” në vlerë prej 20 Mil. Dollarë në formë kredie.